læse dig til det. Lær dressur først, med undervisning og når du kan styre roligt og sikkert i alle tre gangarter, kan du melde dig til springundervisning.
Hej, Tag ud og kig ved stævner - se hvad der foregår på konkurrencebanen og på opvarmningsbanen, hvis du gerne vil være konkurrence-springrytter. Kig på springundervisning på en eller flere rideskoler - så kan du danne dig et indtryk af, hvad det kræver at træne til at blive springrytter. De fleste ridebøger har afsnit om springning, og nogle bøger er bedre end andre. Jeg vil ikke anbefale nogen bestemt - jeg mener det er bedst at læse flere bøger og danne sig sin egen mening. Hvis du så bagefter stadig har lyst, så meld dig til springundervisning på en rideskole eller find en lokal underviser, du har tillid til (se evt. personen undervise først, så du ved, hvordan det foregår, og om det passer til dig og din hest). Det er vigtigt, at du ikke går hurtigere frem med springningen, end du og hesten kan klare. Hvis man går for hurtigt frem, kan man ødelægge hestens lyst til at springe. Nogle undervisere har lidt for store ambitioner på rytterens vegne, og det kan altså godt ødelægge springglæden for hesten... God fornøjelse. MVH Jette
I en længere periode. Det vil sige et par måneder har jeg reddet for helt løse tøjler, for at få min hest til at slappe helt af. Vi gik i gang med en slags "forfra tilridning" og da damen er 18 år, har hun gode erfaringer med hvordan hun snyder mig og får sin vilje   Dog har jeg mine tricks   Nåå.. men hun er blevet rigtig god. I skridt skridter hun i en meget mere afslappet holdning end før, og i trav foregår det også med mere sænket hoved end før. Desuden er vores parade kommet HELT på plads. Hun stopper ligeså snart jeg sidder lidt i mod med sædet. Dvs. i trav kan vi nu lave en parade på stedet. Det er virkelig dejligt. For bare et år siden kunne jeg ikke engang lave en halv parade på hende. Men tingene begyndte at gå fremad, efter at jeg lavede en masse jordtræning og begyndte at ride bidløst. Nok om det. I går da jeg var begyndt at slutte timen af, ville jeg lige prøve at se, om jeg kunne stille hende lidt indad. Det gik meget godt. Jeg kunne se og mærke at hun sænkede hovedet og fik vendt det lidt indad. Den ene volte lidt bedre end den anden, men sådan har det altid været. Mit spørgsmål nu er så bare, om jeg skal begynde at se om jeg kan stille hende lidt indad i skridt og trav, eller om jeg skal fortsætte længere tid endnu med at ride for løse tøjler. I galop er hun stadig lidt rigelig frisk og vil ikke rigtig sænke hovedet endnu. Men det er nok mig selv der har lidt for travlt med at holde igen på hende. Hvad synes i at jeg skal gøre nu? Fortsætte som før, eller gå et lille skridt videre?  Sådan her holder hun oftest hovedet i galop. Det der er svært er, at hvis jeg tager lidt mere fat i tøjlerne for at kunne stille hende indad, sænker hun farten, fordi hun reagere så let for mine signaler. Hvordan får jeg hende til at forstå at hun skal have mere fremaddrigt??  Jeg har en underviser, men vil bare lige høre jer lidt til råds alligevel.. 
Hej Freja Dejligt at se, hvor godt det går med jer. Når hun går roligt og afslappet, så kan du godt begynde at stille hende indad. Du kan enten begynde at ride med kontakt på tøjlerne og få hende vænnee til, at hun skal gå fremad alligevel. Når hun kan det, så begynd at stille hende rigtigt. Ellers kan du bruge klikkeren (jeg ved jo, at du kender den) eller anden form for belønning og systematisk belønne hende, når hun stiller rigtigt, imens du fortsætter med de løse tøjler.
Hej Tina. Jaa.. jeg er rigtig glad for, at jeg fik dig ud og vise mig starten til klikkertræning. Siden den gang er det gået rigtig meget fremad, og hun er UTROLIG ivrig efter at lære. Det gælder både indenfor ridningen og indenfor jordtræningen. Tak for dit råd. Jeg tror jeg vil forsøge det med at bruge klikkeren, mens jeg rider. Jeg tror hurtig hun vil finde ud af, hvad det går ud på  Jeg regner også med at jeg har penge til at få dig ud igen inden jul   og det glæder jeg mig i hvert fald til 
Det vil jeg også glæde mig til! Fortsæt det flotte arbejde!
Jeg vil også mene, at du fint kan begynde at arbejde med at få hesten rundet på volten (jeg går ud fra det er dét, du mener med at stille indad?). Det du skal huske når vi taler runding (fx på en volte eller i et hjørne) er, at den korrekte runding ikke kommer af, at hesten bøjer halsen, men ved at hesten træder længere ind mod tyngdepunktet med sit indvendige bagben. Altså at det indvendige bagben føres lidt længere ind under kroppen og derved bærer mere vægt(det er ikke det samme som at skridtlængden øges), så det bliver muligt for hesten at bøje sig let gennem hele kroppen og ikke kun i halsens øverste del. Derfor er det vigtigt, at du ikke bare runder ved at tage i indvendige tøjle. Du i høj grad bruge din kropsvægt og din indvendige schenkel og ligesom forestille dig, at du runder hesten rundt om dit ben. Derudover kan du også hjælpe hesten ved at føre indvendige hånd ud til siden (altså ind mod midten af banen / volten) uden at du trækker baglæsn i tøjlen. ALtså så din hånd ligesom angiver retnigen og at hestens hoved og hals skal følge med rundt. Det er ret vigtigt at det ikke bliver et træk tilbage i tøjlen, men derimod en let guidende hånd der viser rundingen ved at føre hånden til siden. Giver det mening? Ligeledes er det vigtigt at du stadig fokuserer på at Dixie bevarer sin lave og fremadstrakte hals og sin afslappede / afspændte bevægelse. Det er nemlig forudsætningen for at hun kan få mulighed for at træde korrekt med det indvendige ben. Det er ikke sikkert det lykkes i første forsøg og måske vil hun hæve halsen og hovedet, sætte farten op eller spænde lidt eller måske kommer du til at styre for meget med din indvendige hånd, så du får hende drejet i halsen i stedet. Men det skal du ikke se som en fiasko - det kræver lidt øvelse og nogle heste skal også lige fange fidusen inden de opdager at det balancemæssigt bliver lettere at kommer rundt på volten hvis man gør det "rigtigt". Og så vil jeg - ligesom Tina - også mene at hvis hun stabilt strækker sig frem i skridt og trav og bevæger sig afslappet så kan du godt begynde at introducere let kontakt til bidet. Altså bare i første omgang så dine tøjler ikke slasker, men udgør en lige linie fra din hånd til hendes mund / næseryg uden at du har noget vægt i tøjlerne. Vær dog hele tiden parat til at lade tøjlerne løbe gennem dine fingre hvis hun får behov for at strække halsen eller næsen endnu længere frem eller for at sænke halsen til et lavere niveau.
Tina: Det kan du tro, at jeg vil  Tusindfryd: Tak for din forklaring. Noget af det du nævner er også noget af det jeg forsøger at gøre. Det kan være, at jeg er ved at komme på rette vej  Lige et andet spørgsmål. Jeg rider engang i mellem en kraftig fjordhest som til daglig er kørehest. Den er rigtig let at bøje og stille indad. Jeg er bare i tvivl om jeg gør det rigtige. Det er jo ikke nok, at den bøjer halsen. Kan i komme med en forklaring på hvordan det er den skal gå med ryg og ben, eller er det for besværgeligt:) og et til spørgsmål   Lige pt. skridter og traver jeg kun på fjordhesten. Den er van til at gå ture i skoven for det meste. Den er ikke van til at galopere så ofte med vogn. Når jeg nu skal lære den et galopanspring, hvad gør jeg så?   Skal jeg først træne noget balance eller? 
Hej, Den nemmeste måde (synes jeg) at mærke, om en hest virkelig er bøjet, er, at så synker man en lille smule ned i indvendig side. Hvis man derimod bliver skubbet udad, så er hesten ikke bøjet korrekt. Det er lidt sværere at forklare, hvordan man mærker, om hesten bevæger sig korrekt i sin bøjning, så udvendigt benpar går på samme spor og det indvendige bagben svinger til tyngdepunktet - det kræver mere øvelse og god hjælp fra en underviser. Jeg vil også anbefale hjælp til galopanspringet fra en underviser. Man kan læse sig til en "opskrift" i de fleste ridebøger, men det bedste er altså et par øjne på hest og rytter... Især i et tilfælde som dette med en kørehest, der ikke er så vant til at galopere. Her er det vigtigt at kunne vurdere hestens balance m.m. for at kunne lære den det korrekt, så du ikke får en hest, der kun kan løbes i gang. God arbejdslyst! MVH Jette
Hej allesammen. Ude hvor jeg har opstaldet min hafferlaffer er der en pige som har en sportspony. Hun er begyndt at blive rigtig bange for den og har spurgt om jeg ikke gad at ride den lidt for at se, om det ville ændre noget ved den. Jeg red den så en tur i skoven i forgårs. Rigtig sød pony, lidt tændt, men absolut sød og villig til at arbejde og gik roligt og lyttede godt til både schenkler og i munden. Da jeg så ville ride den igår på ridebanen var det en helt anden pony jeg satte mig op på. I starten gik den afslappet og roligt. Da jeg samlede tøjlerne lidt begyndte den at slå kraftigt med hovedet. Jeg valgte at arbejde med den stille og roligt og skridte rundt i volter og bad den om at bøje sig og stille sig. Det gik godt og den begyndte at slappe af. På nær når vi gik forbi det ene hjørne på ridebanen. Så slog den atter kraftigt med hovedet, trippede, og rev simpelthen tøjlerne ud af hånden på mig. Denne reaktion kom hver gang. Så snart jeg red forbi hjørnet kom den "atter under kontrol" igen hvis man kan sige det. Så slappede den af og lyttede til mig. Men da vi så skulle trave kom samme ængstelighed til syne hos ponyen og den kunne slet ikke koncentrere sig. Jeg ved ikke helt hvad jeg skal gøre, for det er en rigtig sød pony, den har bare alt for meget krudt i røven, og har denne tendens til at smide hovedet op i vejret og kaste med det og dermed skyde ryggen nedaf. Og det mener jeg ikke kan være helt sundt for den. Idag ville jeg så longere den for at se, om det kunne hjælpe lidt på det. I starten gik det fint, den slappede af og travede stille og roligt rundt og lyttede til mig. Pludselig tog fanden ved den og den stejlede og bukkede og rev longen ud af mine hænder. Efter rideturen på banen og longeringen har jeg nu nogle fingre som simpelthen er ødelagte. På mine ringfingre er der store brændemærkesår hvor huden simpelthen er blevet pillet af ved hendes hårde ryk. Nogen idéer? Ifølge pigens mor (som jo er ejer på hesten) er den blevet tjekket i ryggen og sadlen ligger som den skal. Den virker heller ikke som om den har ondt. Den virker bare som om den har ADHD og bliver til en vildhest på et øjeblik. Vil prøve at filme den i morgen når jeg rider den på banen igen, så kan det være, at det er nemmere at se i forhold til at forstå det ud fra en tekst.
Jeg har ingen kommentarer - vil blot gerne følge med..
har i tjekket ponyens tænder for nylig? Tandproblemer som tandspidser, ulvetænder (evt. skjulte) kan lige præcis give den adfærd... Ellers lyder det som en hest, der måske ikke bliver redet så hensigtsmæssigt og måske er utryg ved rytterens hånd (fx hvis tøjlen har været brugt til alt muligt andet end stop) og og utryg ved hvilke reaktioner, der kommer fra rytteren. Men det er jo i virkeligheden håbløst at gætte på uden at have set, hvordan den bliver redet.
Du siger noget tusindfryd. Tror jeg vil foreslå ejeren dette.. Ponyen har kun haft en rytter indtil jeg har været oppe på den siden den blev købt i januar. Og det startede lige før sommeren fik jeg at vide af ejer. Pigen der rider den har en meget rolig hånd og beder den ikke om noget som helst. Hun vil helst bare skridte på den for løse tøjler, da hun ikke rigtig tør at "hidse" den op. Ponyen reagerer ellers rigtig godt på bidet når den slapper af, men du kan selvfølgelig have ret. Jeg vil prøve at få min veninde til at filme os i morgen, på trods at, at jeg er lidt hæmmet pga. mine fingre 
brug altid handsker med sådan en pony! der er ingen grund til at du ødelægger dine hænder... mht. hjørnet der er "farligt",- så er det garanteret ikke mere farligt end at den ville kunne stå og spise foder i en spand, mens den står i hjørnet... det er vel en madglad haffelaffer?! desuden tænker jeg at den er bange for at blive hevet i munden. den giver tegn på at den måske har været lidt hårdhændet behandlet i munden tidligere... bidløs ridning kunne måske være en mulighed i en overgangsperiode,- så den lærer at slappe af under ridning. og senere vil man sikkert kunne give den biddet igen når den har fået tillid til rytteren,- hvis man føler at det er nødvendigt
Gammel kliché, men den kommer nu alligevel... Er hesten tjekket for problemer i kroppen? Med sådan et reaktionsmønster, tænker jeg straks at den stakkels hest har ondt et eller andet sted, som måske nok også forværres af at den bliver samlet under ridning, eller skal gå på en volte i longe, som jo bekendt er ret hårdt for vores heste. Tandspidser giver ikke kun spændinger i kæbe, nakke og hals, men giver problemer i HELE kroppen. Skævheder i skelettet kan også give udslag i voldsomme reaktioner fra hesten, hvis den har ondt. Sadelproblemer kan give samme reaktioner. Så der er vist ikke andet for, end at starte for en ende af og undersøge tingene. Husk dog, at når evt. problemer er fundet og løst, er det ikke ens betydende med at hesten ændre adfærd med det samme. Hvis den har haft ondt længe, vil den have mistet tilliden til rytter/ridning, som så skal genopbygges.
Jeg har redet uden bid på min hest i snart tre år. Men efter jeg har fået styr på at sidde roligt, være rolig i hånden osv., kunne jeg godt tænke mig at prøve at ride med bid på ham igen en gang imellem på banen, bare for at se hvordan han tager det. Før vi blev bidløse gik han med tredelt muffe og bare tredelt, men synes han var meget urolig med det, derfor vil jeg godt finde en bid der ligger rolig og som er blidt for hestens mund (det skal lige siges jeg ikke bruger tøjlen til at få ham ned) Hvilket bid kan I anbefale? Jeg har kigget lidt på et HS bid samt et Nova bid. Har I nogen erfaringer med disse bid?
Har også kig på disse slags:
Jeg har været igennem møllem med HS ultra soft og hvad de ellers hedder. Men mine heste er bedste tilfredse med deres to-delte bid relativt tynde - men variende efter hvor meget plads de har i munden - mine har fra 11 m.m. op til 14 m.m. Til min varmblods havde jeg også købt det blideste bid jeg kunne finde - mente jeg - et HS ultra soft 3-delt. Og hun HADEDE det og så fik hun et 12 mm 2-delt bid og voila hun gør ingen knuder længere, når hun får bid i munden  Ud over at det snart er umuligt at finde todelte bid - jeg måtte ud i bridon-bid med irriterende små ringe - så var der en masse penge at spare når de bare vil have helt almindelige gammeldags bid